《郊庙歌辞。享太庙乐章。文舞》
唐代·佚名

圣谟九德，真言五千。庆集昌胄，符开帝先。

高文杖钺，克配彼天。三宗握镜，六合涣然。

帝其承祀，率礼罔愆。图书雾出，日月清悬。

舞形德类，咏谂功传。黄龙蜿蟺，彩云蹁跹。

五行气顺，八佾风宣。介此百禄，于皇万年。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。